[30% OFF] [NEW] 2019 Raglan Sleeve Fluffy Color Block Teddy Hoodie In ROSE | ZAFUL
Raglan Sleeve Fluffy Color Block Teddy Hoodie
Fit US Size:4 Length:22.44 Sleeve Length:30.31.(In inches)
Mesh Panel HoodieDrop SweatshirtOversized HoodiesAmerican Flag BoyshortSkull Print HoodiesGray Cropped TopAlien Crop SweatshirtAmerican Flag EarringAsymmetric SweatshirtAmerican Flag Romper Mangaung-metro se finansiële hoof bedank | Netwerk24
Deur Marietjie Gericke 10 April 2018 19:08
Ernest Mohlahlo Foto: Mangaung-metro
Te midde van vrese dat die Mangaung-metro in duie stort en bewerings dat korrupsie “van bo af en van buite die metro afgedwing word”, het Ernest Mohlahlo, finansiële hoof, besluit om liefs te loop.
“Ek het bedank weens my ongelukkigheid by die metro,” is al wat Mohlahlo wou verklap.
“Die redes vir my bedanking staan in my bedankingsbrief,” het hy aan Netwerk24 gesê.
Olly Mlamleli, uitvoerende burgemeester, sê sy dra nie kennis van Mohlahlo se bedanking nie.
Mlamleli was op ’n tesourie-werksessie in Johannesburg toe sy gebel is.
Van Mohlahlo se kollegas beweer dat die ANC-koukus verkeerdelik die blaam op hom plaas vir die finansiële gemors waarin die metro hom bevind.
Lulama Titi-Odile, burgemeesterskomiteelid belas met finansies, sê sy het nog nie Mohlahlo se bedanking gesien nie en kan nie kommentaar lewer nie. Sy wou ook nie reageer op die bewering dat die ANC-koukus hom beskuldig nie.
Hans Britz, voormalige finansiële hoof van die metro, sê die finansiële ondergang van die metro het begin toe Raymond Taye in 2007 die finansiële hoof geword het.
Hans Britz, voormalige finansiële hoof, sê die finansiële ondergang van die metro het begin toe Raymond Taye in 2007 die finansiële hoof geword het.
“Toe Mohlahlo oorneem, het hy stadig maar seker begin om die geldsake reg te ruk, tot onlangs toe dat daar glo druk op hom gekom het.”
Netwerk24 verneem ook departementshoofde wou voortdurend meer geld eis en adv. Tankiso Mea, die stadsbestuurder, het hom nie genoeg ondersteun nie.
Mohlahlo sê by navraag oor beweringe dat daar druk uit senior ANC-geledere van buite die metro was dat Mangaung R40 miljoen se voertuie by ’n bekende motorhandelaarsgroep moes aankoop, dat hy sou geweet het as daar so ’n transaksie was.
Mlamleli sê by navraag hieroor “niemand druk my in ’n hoek (om so ’n aankoop te doen) nie”.
Mohlahlo sê daar was wel ’n transaksie waar voertuie aangeskaf is: ses motors vir die verkeersdepartement, en bakkies en diensleweringsvoertuie vir van die ander departemente.
Die voertuie is deur die normale aanskaffingsprosesse van die munisipaliteit bekom met Standard Bank as finansier.
“Die voertuie word in werklikheid nie gekoop nie, maar gehuur. Die metro het ’n leningsgerief van R200 miljoen hiervoor by Standard Bank, maar ons gebruik nie die hele bedrag nie omdat die metro dit nie kan bekostig nie.”
Qondile Khedama, woordvoerder van die metro, sê “vir die munisipaliteit om dienste te verskaf is ’n betroubare vloot nodig. Ons vloot is verouderd.”
Khedama het bevestig dat ’n middelman, Motebe Wheels, waarvan Katlego Motebe die uitvoerende hoof is, al die vloot-items vir die metro aanskaf nadat hy die alleen-tender hiervoor bekom het.
Khedama sê as Mohlahlo bedank het, sal iemand anders in sy plek aangestel moet word, maar dit is voortydig om nou hieroor kommentaar te lewer.
Meer oor: Mangaung-Metro | Finansiële Hoof | Finansies
Man beplan regstappe teen metro ná aanval
Bloemfonteinse voorstede sonder water